
                  Nr.4c-3/322/2020
AVIZ

asupra proiectului de Lege privind unele măsuri financiare în domeniul sanitar în contextul situației epidemiologice determinate de răspândirea coronavirusului Covid-19


În conformitate cu prevederile art.94 și 115 alin.(1) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, în procedură de urgență, pentru aviz, care va fi transmis Comisiei pentru pentru sănătate și familie și Comisiei pentru buget, finanțe și bănci care sunt sesizate în fond, cu proiectul de Lege privind unele măsuri financiare în domeniul sanitar în contextul situației epidemiologice determinate de răspândirea coronavirusului Covid-19, transmis cu adresa nr. P.L.x.389/2020 din 24 iunie 2020, înregistrat la comisie sub nr.4c-3/322 din 24 iunie 2020. 



Consiliul Legislativ, cu avizul nr.444 din 08.05.2020, avizează favorabil proiectul de Lege cu observații și propuneri.


Consiliul Economic și Social, cu avizul nr.3492 din 08.05.2020, avizează favorabil proiectul de Lege.



Guvernul României, prin punctul de vedere nr.940 din 02.06.2020, nu susține adoptarea proiectului de Lege.


Senatul, în calitate de primă Cameră sesizată, adoptă proiectul de Lege în data de 16 iunie 2020, cu respectarea prevederilor articolului 76 alineatul (2) din Constituția României, republicată.



Proiectul de lege are ca obiect de reglementare acordarea de la bugetul de stat, prin Fondul naţional unic de asigurări sociale de sănătate, a sumei de 5.000 lei/tură de activitate, cabinetelor de medicină de familie, indiferent de forma de organizare a acestora, cabinetelor stomatologice, farmaciilor comunitare, cabinetelor de specialitate, laboratoarelor de analize medicale şi furnizorilor de servicii de imagistică medicală, furnizorilor de servicii medicale în asistenţa medicală ambulatorie de specialitate, precum şi furnizorilor de servicii farmaceutice, aflaţi în relaţie contractuală cu casele de asigurări de sănătate, pentru asigurarea materialelor de protecţie necesare în contextul situaţiei epidemiologice determinate de răspândirea coronavirusului SARS-CoV-2.
Examinarea proiectului de lege a avut loc în ședința comisiei din 11 mai 2021.

În urma dezbaterilor, membrii comisiei au hotărât, cu majoritate de voturi, avizarea negativă a proiectului de Lege.



Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare Camera Deputaților este Cameră decizională.

PREȘEDINTE,

SÁNDOR BENDE
Consilier parlamentar, Ovidiu Fulga

